# **Szerződésszám: 1-13723**

MEGÁLLAPODÁS

bérleti szerződés közös megegyezéssel történő megszüntetéséről

# amely létrejött egyrészről**:**

**Vilonya Község Önkormányzata**

székhelye: 8194 Vilonya, Kossuth utca 18.

törzskönyvi azonosító száma (PIR): 431484

adószáma: 15431480-1-19

számlavezető pénzintézet: K&H Bank Zrt.

bankszámla száma: 10402953-50515054-56541017

képviseletében eljár: Fésüs Sándor polgármester

mint **Bérbeadó** (a továbbiakban: **Bérbeadó**)

másrészről:

**Magyar Posta Zrt.**

székhelye: 1138 Budapest, Dunavirág u. 2-6.

cégjegyzékszám: 01-10-042463

adószám: 10901232-4-44,

csoportazonosító szám: 17784083-5-44,

számlavezető pénzintézet: MBH Bank Nyrt.

pénzforgalmi jelzőszám: 18203332-06000412-40010125,

képviseli: Pusztai Csaba ingatlangazdálkodási osztályvezető (területi) és Szabó Tamás közbeszerzési osztályvezető,

mint **Bérlő** (a továbbiakban: **Bérlő**, a Bérbeadó és Bérlő a továbbiakban együttesen: **Felek**) között

az alulírott napon és helyen, az alábbi feltételekkel:

**ELŐZMÉNYEK**

1. Felek jogelődei 1981.07.23. naptól határozatlan idejű **bérleti szerződést** (továbbiakban: **Bérleti Szerződés**) kötöttek egymással Vilonya, Kossuth utca 11. szám alatti, összesen 30 m2 alapterületű helyiségek postahely üzemeltetése céljából történő bérlete tárgyában. Az időközben bekövetkező jogszabályi környezet változása – ideértve a tanácsrendszer megszüntetése – miatt a törvény erejénél fogva az eredeti bérbeadó helyébe az ingatlan 1/1 tulajdonú hányadú tulajdonosa, mint jogutód lépett, azaz Vilonya Község Önkormányzata.

**I. A MEGÁLLAPODÁS TÁRGYA**

1. Bérlő a Bérleményben a postai szolgáltatási tevékenységet 2024.11.01. napján megszüntette. Bérlő kezdeményezte a Bérleti szerződés közös megegyezéssel történő megszüntetését. Bérbeadó támogatta a Bérlő kezdeményezését.
2. Felek megállapodnak abban, hogy **a Bérleti Szerződést Felek által előre egyeztetett birtokátruházás napjával közös megegyezéssel megszüntetik (továbbiakban: Megszűnés Napja)**.
3. A Bérlőt a bérleti díj és a közüzemi díjfizetési kötelezettség a Megszűnés Napjáig terjedő időre terheli. A Bérlő kötelezettséget vállal arra, hogy a Megszűnés Napjáig számított, Szerződés szerinti bérleti díj és a közüzemi díjfizetési kötelezettségének a Bérleti Szerződésben foglaltak szerint eleget tesz. A közüzemi díjak tekintetében Felek kijelentik, hogy a bérleti szerződés megszüntetésével érintett ingatlan működtetésére vonatkozó költségeket- a közüzemi díjak esetében az átadást megalapozó birtokátadás során leolvasott óraállások alapján -, a Bérbeadó a Bérlő részére, a közműszolgáltató által megküldött számla kézhezvételét követően végszámlázza, mely alapján a Bérlő a számlán szereplő összeget a számla kézhezvételétől számított 15 napon belül köteles a Bérbeadó bankszámlájára történő átutalással megfizetni.
4. Felek jelen megállapodás aláírásával visszavonhatatlanul nyilatkoznak arról, hogy a Bérleti Szerződés vonatkozásában a Megszűnés Napjáig teljeskörűen elszámolnak, egymással szemben a Bérleti Szerződésből fakadóan – a jelen megállapodás 3. pontja szerinti, a Megszűnés Napjáig számított bérleti és közüzemi díjakon kívüli – követelés, egyéb igény nem áll fenn. Felek kölcsönösen és egybehangzóan kijelentik, hogy a Bérleti Szerződés megszűnését követően a Bérleti Szerződésből fakadó, az alapján egymással kapcsolatban fennállt követeléseiket kölcsönösen és maradéktalanul kielégítettnek tekintik, és ezt követően egymással szemben semmiféle, sem peres, sem peren kívüli, vagy egyéb eljárásban érvényesíthető követelést a jövőben nem támasztanak. A közöttük létrejött jogviszonyt jelen megállapodás aláírásával lezártnak és teljeskörűen rendezettnek tekintik.
5. Bérlő a bérleményt a Megszűnés Napjával, meglévő állapotában, rendeltetésszerű használatra alkalmas állapotban adja vissza a Bérbeadó részére.

**II. VEGYES ÉS ZÁRÓ RENDELKEZÉSEK**

1. A bérlemény átadás-átvétele külön íven szövegezett birtokátruházási jegyzőkönyvvel történik, és Felek megállapodnak abban, hogy azt utólag, a jelen megállapodáshoz csatolják, annak elválaszthatatlan mellékleteként.
2. Jelen megállapodásban nem szabályozott kérdésekben a Polgári Törvénykönyv (2013. évi V. tv.), valamint a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény rendelkezései az irányadóak.
3. Jelen megállapodás 4 (négy) eredeti példányban készült, melyet Bérlő, illetve Bérbeadó képviselői elolvasás és értelmezés után, mint akaratukkal mindenben megegyezőt, jóváhagyólag aláírták, amelyből 2 (két) példány Bérbeadót, 2 (két) példány pedig a Bérlőt illeti meg.

Vilonya, 2025..…………….. Pécs, 2025..……………..

|  |  |
| --- | --- |
| ………………………………………………  Bérbeadó  Vilonya Község Önkormányzata  Fésüs Sándor  polgármester | ……………………………………………..  Bérlő  Magyar Posta Zrt.  képviseli: Pusztai Csaba ingatlangazdálkodási osztályvezető (területi)  Budapest, 2025. ……………..  ……………………………………………..  Bérlő  Magyar Posta Zrt.  képviseli: Szabó Tamás közbeszerzési osztályvezető |